Happy Meal

pienoiskuva|Happy Meal -leluja
Happy Meal () on McDonald’s-ravintolaketjun vuodesta 1979 lähtien myymä lapsille suunnattu ateriatuote.

Ateriakokonaisuus sisältää asiakkaan valitseman tavallisen hampurilaisen, juustohampurilaisen, pienen kanahampurilaisen, pienen vegehampurilaisen tai kananugetit, asiakkaan valitseman lisukkeen, kuten esimerkiksi miniporkkanat, omenapussi tai ranskalaiset perunat ja juomana virvoitusjuoman, mehun tai maidon. 

Happy Meal -ateriaan kuuluu ateriakokonaisuuden lisäksi lelu, jonka aiheet vaihtelevat teemoittain. Lelu on nykyisin ostettavissa myös erikseen. McDonald’s on järjestänyt myös lastenkirjakampanjoita, joiden aikana halutaan kiinnittää huomiota lapselle lukemisen tärkeyteen. Kampanjan aikana Happy Meal -aterian yhteydessä on saanut lastenkirjan. 

Vaikka Happy Mealin ja muiden lasten pikaruoka-aterioiden myynti on viime vuosina laskenut,Brad Tuttle: Why We’re Eating Fewer Happy Meals, Time Magazine 23.4.2012. Viitattu 17.3.2014. arvioidaan Happy Mealin muodostavan noin 10 prosenttia McDonald’s-yhtiön 20 miljardin euron vuotuisesta liikevaihdosta. Happy Mealien takia McDonald’sista on tullut joidenkin arvioiden mukaan maailman suurin leluja myyvä yhtiö.Selena Maranjian: The Stealth Toy Giant, The Motley Fool 3.9.2004. Viitattu 17.3.2014.

 Historiaa 
Happy Mealin kehitti Kansas Cityssä toimiva mainostoimisto Bernstein, Rein & Boasberg vuonna 1977, kun paikalliset McDonald’s-ravintoloitsijat halusivat keksiä keinoja palvella lapsiperheitä paremmin. Toimiston johtaja Bob Bernstein kertoo saaneensa idean omasta pojastaan, joka aamiaismuroja syödessään tuijotti aina muropakettia ja luki sen pieniä tekstejä. ”On jotain tekemistä”, poika oli vastannut isän ihmettelyyn.Amy Hawley: Creator of the Happy Meal says KC makes him happy , KSHB Kansas City 18.8.2011. Viitattu 17.3.2014. Bernsteinin mainostoimistossa suunniteltiin erilaisia kartonkipakkauksia, jotka muistuttivat koululaisten käyttämiä eväsrasioita. He tilasivat lastenkirjakuvittajilta ideoita, joita painattaa pakkausten kylkiin lasten katseltavaksi aterian aikana. Ensimmäisiin rasioihin valittiin kuvitukseksi vetureiden ja junanvaunujen kuvia. Rasian sisään päätettiin laittaa hampurilainen, pieni ranskanperuna-annos, pieni keksipaketti, pieni virvoitusjuoma ja yllätyslahja, jollaisen käyttöä oli jo kokeiltu joissakin Kanadan McDonald’s-ravintoloissa. 

Happy Mealiksi nimettyä uutuutta mainostettiin Kansas Cityn alueen televisio- ja radiokanavilla, ja se osoittautui niin suureksi menestykseksi, että McDonald’s päätti lanseerata Happy Mealin kaikkialla Yhdysvalloissa vuonna 1979. Yllätyslelua vaihdettiin lähes viikoittain, ja vuonna 1987 aloitettiin yhteistyö The Walt Disney Companyn kanssa Disney-animaatiohahmoihin perustuvista Happy Meal -aterioista. Myöhemmin McDonald’s on tehnyt samanlaista yhteistyötä muun muassa Legon, Transformers-leluvalmistaja Hasbron ja Teletappien oikeudenomistajien kanssa. Monista Happy Meal -pakkauksista ja -leluista on tullut suosittuja keräilykohteita.Kayla Webley: A Brief History of The Happy Meal, Time Magazine 30.4.2010. Viitattu 17.3.2014.

 Ateria muuttuu kritiikin paineissa 
Happy Mealiin kuuluvaa lelua vaihdetaan jopa viikoittain, mutta itse ateriaan on tehty vuosien varrella vain vähäisiä muutoksia. Vuonna 1983 mukaan tulivat Chicken McNuggets -kananugetit. 2000-luvulla pikaruokaravintoloita vastaan kohdistunut kritiikki ruoan epäterveellisyydestä sai McDonald’sin muuttamaan myös Happy Meal -aterioiden koostumusta. Ranskalaisannos pieneni, ja mukaan pakkaukseen tuli esimerkiksi maitoa, maitokaakaota ja omenanviipaleita. Yhtiön mukaan näin kyettiin laskemaan suosituimpien Happy Meal -aterioiden energiamäärää noin 20 prosentilla.

Vuonna 2013 McDonald’s päätti sokeroituihin ja keinotekoisesti makeutettuihin virvoitusjuomiin kohdistuvan kritiikin paineissa jättää ne pois Happy Mealin ensisijaisten juomien joukosta. Tarjottaviksi juomavaihtoehdoiksi tulevat vesi, maito ja hedelmätuoremehu. Muutos tulee aluksi voimaan yhtiön suurimmilla markkina-alueilla, jotka edustavat 85 prosenttia sen liikevaihdosta.Maureen Morrison: McDonald's Ditches Soda In Happy Meal Menus, Company Will Only List Water, Milk and Juice as Beverage Options, Advertising Age 26.9.2013. Viitattu = 17.3.2014.

Happy Mealia ja muita sen kaltaisia pikaruoka-aterioita vastustavat yhä näkyvämmin ravintoasiantuntijoiden lisäksi McDonald’s-ketjun lapsiin kohdistuvien markkinointimenetelmien, kuten lelukylkiäisten, vastustajat. Kalifornian San Franciscossa ja Santa Clarassa sekä Chilessä ja Malesiassa on pyritty estämään Happy Mealin ja muiden leluja sisältävien epäterveellisten aterioiden myyntiä tai rajoittamaan niiden markkinointikeinoja.Dominic Green: Here Are All The People Plotting To Kill The McDonald's Happy Meal, Business Insider 25.4.2013. Viitattu 17.3.2014. Suomen Luonto -lehti valitsi vuonna 2003 vuoden turhakkeeksi hampurilaisaterian kylkiäislelut.

 Lähteet 

 Aiheesta muualla 
 Happy Meal McDonald'sin suomalaisilla kotisivuilla

Luokka:McDonald’sin tuotteet
Luokka:Ruokakulttuuri
Luokka:Leikkikalut